# Usue Mori Carrascal

Usue Mori Carrascal (Donostia, Gipuzkoa, 1987) Euskal Herriko Unibertsitateko irakaslea eta ikertzailea da. Informatika Fakultatean lan egiten du, Konputazio zientzia eta adimen artifiziala sailean.
Matematikan lizentziatua eta ingeniaritza informatikoan doktorea da (UPV/EHUn, 2010ean eta 2015ean, hurrenez hurren). Matematika Aplikatuan, Estatistikan eta Konputazioan masterra egin zuen, eta baita Ingeniaritza Konputazionalean eta Sistema Adimendunetan masterra ere Euskal Herriko Unibertsitatean (UPV/EHU, 2011n eta 2013an, hurrenez hurren).
2010an Iñaki Goenaga Fundazioaren doktoretza aurreko beka lortu zuen eta 2012ko abendura arte bere doktoretza-tesiari lotutako lanak egin zituen Tecnalia R&I zentroan. 2012tik, UPV/EHUko Intelligent Systems Group ikerketa-taldeko kidea da.
Bere ikerketa lerroen artean, denborazko ezaugarria duten datu-meatzaritza eta datu-analisia nabarmentzen dira, bai problema gainbegiratuetan, gainbegiratu gabekoetan eta baita denbora-serieen sailkapen goiztiarrean ere.
e-makumeak taldeko partaidea da. Zientzia eta teknologia arloan emakumeen ikusgarritasuna handitzeko lan egiten du.
2022ko Informatikari Euskaldunen Bilkurak (IEB2022) Adimen Artifiziala ardatz izan zuen eta Olatz Arbelaitzekin batera "Adimen artifiziala atzotik gaurdaino. Justua ote?" hitzaldia eman zuen.

## Argitalpenak

* Bilaketa heuristikoak. Teoria eta adibideak R lengoaian (UPV/EHU, 2017)
* Oinarrizko estatistika: R praktikak (UPV/EHU, 2017)
* Kriptografia: Diffie-Hellman. DBH3-4 mailako ikasleentzako bideoa
* R programazio lengoaiako oinarrizko tutorialak

## Erreferentziak

* ↑ «Informatika Ingeniaritzako Gradua - Irakasleak - Graduak - UPV/EHU» Graduak (Noiz kontsultatua: 2023-03-08).
* ↑ «Usue Mori's Home Page» www.sc.ehu.es (Noiz kontsultatua: 2023-03-08).
* ↑ Mori Carrascal, Usue. (2020). «Datuen erabilgarritasuna pandemia bati aurre egiteko» GAUR8 (Noiz kontsultatua: 2023-03-08).
* ↑ «Hasiera» Emakumeak zientzian (Noiz kontsultatua: 2023-03-08).
* ↑ UI50 IEB2022 Adimen artifiziala atzotik gaurdaino Justua ote?. (Noiz kontsultatua: 2023-03-08).
* ↑ «Adimen artifiziala atzotik gaurdaino. Justua ote? — Unibertsitatea.Net» www.unibertsitatea.net (Noiz kontsultatua: 2023-03-08).
* ↑ Usue Mori: “Ikerlari asko ari dira Adimen Artifizial justuago baterako mekanismoak sortzen” – UEU365. (Noiz kontsultatua: 2023-03-08).
* ↑ Calvo Molinos, Borja; Ceberio Uribe, Josu; Mori Carrascal, Usue. (2017). Bilaketa heuristikoak. Teoria eta adibideak R lengoaian. Servicio Editorial de la Universidad del País Vasco/Euskal Herriko Unibertsitatearen Argitalpen Zerbitzua ISBN 978-84-9082-688-1. (Noiz kontsultatua: 2023-03-08).
* ↑ Merino Maestre, María; Mori Carrascal, Usue. (2017). Oinarrizko estatistika: R praktikak. Servicio Editorial de la Universidad del País Vasco/Euskal Herriko Unibertsitatearen Argitalpen Zerbitzua ISBN 978-84-9082-636-2. (Noiz kontsultatua: 2023-03-08).
* ↑ «Bideoak» Emakumeak zientzian (Noiz kontsultatua: 2023-03-08).
* ↑ Rko oinarrizko tutorialak #1 - Sarrera. (Noiz kontsultatua: 2023-03-08).

## Ikus, gainera

* Donostiako Informatika Fakultatea

## Kanpo estekak

* ISG taldea.
* Usue Mori, google scholar.
* Datuak: Q106771247